4.3.20 kl 9

Til alle skoler og dagtilbud i Gentofte Kommune

Sundhedsstyrelsen har den 3.3.2020 besluttet at styrke den forebyggende indsats for at inddæmme smitterisikoen for COVID-19 (Coronavirus). Indsatsen sker for at beskytte de særligt udsatte og sårbare grupper

**Alle medarbejdere som har rejst i risikoområder og er kommet hjem her fra d. 2. marts 2020 eller senere skal blive hjemme i 14 dage efter hjemkomsten.**

Det sker for at inddæmme smitten i samfundet generelt.

Gentofte Kommune følger Sundhedsstyrelsens anbefalinger. Hvis man som medarbejder er vendt hjem fra de berørte områder, skal man kontakte nærmeste leder og aftale, hvordan opgaverne håndteres.

Risikoområderne er aktuelt fire provinser i Norditalien (Lombardiet, Emilia-romagna, Piemonte og Veneto), hele Iran, hele Kina samt den nordlige del af Sydkorea. Listen vil løbende (dagligt) blive opdateret. Det er vigtigt at følge med på Sundhedsstyrelsens hjemmeside, [www.sst.dk](http://www.sst.dk)

*Eksempler*

• En medarbejder, som har været på skiferie i uge 7 i et af risikoområderne i Norditalien, skal tage på arbejde som normalt.

• En medarbejder, som har været på skiferie i uge 8, kan være omfattet af udmeldingerne fra Sundhedsstyrelsen, hvis vedkommende er udrejst inden for de seneste 14 dage.

• En medarbejder, der pt opholder sig i et risikoområde, skal undlade at tage på arbejde i 14 dage efter udrejse af risikoområdet.

Der gælder særlige regler for sundhedsområdet.

Sundhedsstyrelsens generelle hygiejneråd

Det skal understreges, at den bedst kendte måde at forebygge smitte på, er at følge almindelige hygiejneråd. Derfor opfordrer Sundhedsstyrelsen til, at alle følger de generelle hygiejneråd:

- Vask hænder ofte og hyppigt med sæbe og vand, brug evt. håndsprit

- Nys og host i ærme eller albuebøjning

- Ved arbejde med direkte kontakt med sekreter opfordres til brug af engangshandsker

Yderligere anbefalinger til bedst mulig hygiejne i forhold til forebyggelse af smittespredning findes på sundhedsstyrelsens hjemmeside.

Sundhedsstyrelsens plakat vedrørende forebyggelse af smitte skal hænges op på alle kommunale institutioner og arbejdspladser, hvis dette ikke allerede er sket.

<https://www.sst.dk/da/Udgivelser/2020/Forebyg-smitte---Plakat>

## **Til alle forældre**

Sendes ud via Aula og …– og til lederne med opfordring til seddel på døren

**Budskab**

**Alle børn som har rejst i risikoområder og er kommet hjem her fra d. 2. marts 2020 eller senere skal blive hjemme i 14 dage efter hjemkomsten.**

Sundhedsstyrelsen anbefaler, at alle danskere som har været i et af risikoområderne, bliver hjemme i 2 uger. Det sker for at inddæmme smitten i samfundet generelt. Dette gælder også børn, der har været på ferie i områderne.

I skal altså holdes jeres børn hjemme, hvis I har været i risiko-områderne.

Samtidig skal I være opmærksomme på, at borgere, der har været i et af risikoområderne, *ikke* kan aflægge besøg på plejecentre eller besøge ældre hjemmehjælpsmodtagere i egen bolig.

Risikoområderne er aktuelt fire provinser i Norditalien (Lombardiet, Emilia-Romagna, Piemonte og Veneto), hele Iran, hele Kina samt den nordlige del af Sydkorea. Listen vil løbende (dagligt) blive opdateret. Det er vigtigt at følge med på Sundhedsstyrelsens hjemmeside, [www.sst.dk](http://www.sst.dk)

Sundhedsstyrelsens generelle hygiejneråd

Det skal understreges, at den bedst kendte måde at forebygge smitte på, er at følge almindelige hygiejneråd. Derfor opfordrer Sundhedsstyrelsen til, at alle følger de generelle hygiejneråd:

- Vask hænder ofte og hyppigt med sæbe og vand, brug evt. håndsprit

- Nys og host i ærme eller albuebøjning

- Ved arbejde med direkte kontakt med sekreter opfordres til brug af engangshandsker

Yderligere anbefalinger til bedst mulig hygiejne i forhold til forebyggelse af smittespredning findes på sundhedsstyrelsens hjemmeside.

Der gælder særlige regler for sundhedsområdet.